Kobolttihohde

Kobolttihohde eli koboltiitti (kemialliselta nimeltään kobolttiarseenisulfidi CoAsS) on kobolttimalmimineraali. Kiderakenteeltaan kobolttihohde on kuutiollinen, mutta kiteet voivat esiintyä myös oktaedreinä tai pentagonidodekaedreina tai näiden yhdistelminä. Kobolttihohde on väriltään tinanvalkea, punertavan teräksen harmaa tai harmahtavan musta. Viiru on harmaa tai musta ja kiilto on metallinhohtoinen. Kobolttihohteen kovuus on 5,5 Mohsin asteikolla ja ominaispaino on 6,0 - 6,4 g/cm³.

Kobolttihohdetta esiintyy hydrotermisissä juonissa tai metamorfisissa kivissä. Kobolttihohde on myös tärkeä kobolttimalmimineraali. Se voi sisältää pieniä määriä rautaa.

Lähteet 
 Kobolttihohde 
 Kiviopas

Viitteet

Aiheesta muualla 
Mindat: Cobaltite 
Webmineral: Cobaltite Mineral Data 

Kobolttiyhdisteet
Malmimineraalit
Sulfidimineraalit